rlitschk/wikidir huggingface dataset:
D Kunst vom Chrieg (chin. 孫子兵法, Sūnzǐ bīngfǎ „Sun Zi über d Chriegskunst“) vom Sunzi gältet as s früeste Buech über Strategii und isch bis hüte äins vo de bedütendste Wärk über das Thema. Au hüte no wird s vo ostasiatische Manidscher und Milidäärstratege uf dr ganze Wält glääse. S eltiste Exemplar vom Wärk, wo mä kennt, stammt us dr Zit vo dr Han-Dünastii (206 v. d. Z. - 220 n. d. Z.) S Buech beschribt, wie mä alli Middel, wo äim zur Verfüegig stöön, mit dr richdige Flexibilidäät muess iisetze, zum e Ziil z erräiche. S Buech isch in 13 Kapitel und 68 These iidäilt und behandlet die underschidligste Aspäkt, wie mä e Chrieg vorberäited und füert und d Raamebedingige drfür. D Ditel vo de Kapitel noch em James Clavell sinere Übersetzig und (in Chlammere) vom Zhong Yingjie si: Blaanig (Strategii) Über d Chriegskunst (Chriegsfüerig) S Schwärt in dr Schäide (Aagriff mit Strategii) Taktik (Disposizioon vo dr milidärische Chraft) Energii (S Usnütze vo dr Chraft) Schwachi und starki Pünkt (Schwechene und Sterkene) Manöver (Dr Kampf um d Iniziative) Taktischi Wariante (Nün verschidnigi Taktike) D Armee uf em Marsch (Marsch) Terrää (Gländ) Die nüün Situazione (Nüün Wariante vo de Gebiet)
Über d Kunst vom Chrieg oder im Original Dell’Arte della Guerra vom Niccolò Machiavelli isch en Abhandlig über Taktik, Strategii, Politik und hauptsächlig s Milidäärwääse, wo zwüsche 1519 und 1520 entstande isch. Dr Machiavelli het das Wärk für sis wichdigste ghalte. Es wird aber, vergliche mit andere vo sine Wärk wie Der Fürst oder d Discorsi weniger glääse. Im Machiavelli si Kunst vom Chrieg isch in ere Zit entstande, wo Italie vo Chrieg, Intrige und usländische Bsetzer brägt worde isch. Dr Machiavelli het glaubt, ass d Laag vo sim Land hauptsächlig uf Fääler vo dr politische und milidärische Füerig zrugggoot. D Arte cha mä in zwäi Däil iidäile, wo sich iirem Inhalt noch underschäide: e milidäärisch-taktischi Abhandlig und e politischi. Im erste Däil beschribt er under anderem die verschiidene Mögligkäite, wie mä en Armee in Zite vo Chrieg und vo Friide cha iisetze. So mäint er zum Bischbil, ass mä sä gliichermaasse as Middel zum Eroobere cha verwände, zum Schutz, zum d Bevölkerig z beruejige und zum dr Fürst und d Gsetz z understütze. Die politische Ideä, won er im zwäite Däil vom Buech behandlet, si im Groosse und Ganze äänlig zu dene in de Discorsi und im Fürst. Gesammelte
As Booge bezäichnet mä in dr Archidektuur e Konstrukzion wo in ere krümmte Linie Öffnige im Muurwärk überspannt, oder as Bländbooge vor allem dekorative Zwäck dient. En ächte Booge vermiidet im Sinn von ere Stützlinie Zugspannige, wo Baumaterial nume schlächt mit ene z Rank chömme. Er überdräit d Druck- und Schubchreft uf die sitlige Laager. E falsche Booge isch en Erwiiterig oder Verlengerig vom ene Balke, ächti Bööge dräge sich nit sälber, bis dass si fertig baut si, und wärde wääred dr Konstrukzioon vom ene Grüst gstützt. S Gwölb isch e bsundrigi Form vom Booge, won d Decki vom ene Geböid nid wien e Balkedecki flach uf de Wänd oder uf Süüle lit, sondern d Form vom ene Booge het. Dr Booge wird in dr Architektur an e Hufe Bauwärk in de verschidnigste Forme verwändet. Mit em cha mä Öffnige für Düüre und Fänster überspanne, Brugge baue, Halle zuedecke oder Dunnel baue. E Vordäil vom Booge isch ass im Vergliich zun ere massive Bauform enorm vil Material gspart und s Gwicht chlii ghalte wird. Bogenarte Commons: Bööge – Sammlig vo Multimediadateie
Ohlsbach chan folgendes bedüte: Ohlsbach, e Gmaind im Ortenauchrais, Bade-Würtebärg, Dütschland Ohlsbach (Dernbach), en Bach im südöstliche Pfälzerwald im Landchrais Südlichi Wystross, Rhyland-Pfalz, Dütschland Ohlsbach (Kinzig), rächte Zuefluss vo de Kinzig (Schwarzwald) bi Ortebärg im Ortenauchrais, Bade-Würtebärg
Dr John Sherwood de Lancie, Jr. (* 20. März 1948 z Philadelphia, Pennsylvania) isch en amerikanische Schauspiiler, Produzänt, Musiker und Schriftsteller. Er isch unter anderem in Film wie Legacy, The Thorn Birds (dt. Die Dornenvögel), und The Hand That Rocks the Cradle (dt. Die Hand an der Wiege) ufdräte. Au in Serie wie The Six Million Dollar Man (dt. Der Sechs-Millionen-Dollar-Mann), Battlestar Galactica (dt. Kampfstern Galactica), Nero Wolfe, und MacGyver het er mitgspiilt. Usserdem het er zämme mit em Richard Dean Anderson d Hauptrolle in der Steampunk-Serie Legend gspiilt. Berüemt worde isch er aber mit sinere Rolle als s allmächtige Wääse „Q“ in der Serii Star Trek: The Next Generation (dt.Raumschiff Enterprise – Das nächste Jahrhundert). Unter anderem het er au Ufdritt als Q in dr Star-Trek-serii Star Trek: Voyager (dt. Raumschiff Voyager) und Star Trek: Deep Space Nine gha und het bi Andromeda dr Sid und in mehrere Folge vo Stargate SG-1 (dt. Stargate – Kommando SG-1) dr Colonel Simmons verkörperet. In vier Episode vo Charmed het er dr Odin gspiilt. Vo 2011 isch er au dur sini Sprächrolle vom Discord in My Little Pony: Friendship is Magic (dt. My Little Pony - Freundschaft ist Magie) bekannt. Bis zum
Philadelphia isch e Stadt im amerikanische Bundesstaat Pennsylvania. Si het 1'526'006 Iiwooner (Stand: 2010) und isch die fümftgrössti Stadt in de Veräinigte Staate und die grössti im Bundesstaat Pennsylvania. An dr Ostküste isch Philadelphia noch Nöi Zork am zwäitgrösste. D Stadt lit am Delaware River im Zentrum vo dr Metropolregion Delaware Valley. In dr Gschicht vo de USA isch Philadelphia äini vo de bedütendste Stedt. Noch Nöi York und vor Washington isch si vo 1790 bis 1800 d Hauptstadt vo dr Nazioon gsi. Si isch die grössti Stadt vo de USA gsi und noch London die zwäitgrössti änglischsproochigi Stadt uf dr Wält. Z Philadelphia het dr ersti und zum Däil au dr zwäiti Kontinentalkongräss dagt und dr Verfassigskonwänt vo 1787. Die Amerikanischi Unabhängikäitserkläärih isch do verkündet und d Verfassig beschlosse worde. In dr Umgangssprooch häisst Philadelphia vilmol nume Philly. Au City of Brotherly Love säit män ere, was von ere Übersetzig vom griechische Naame Philadelphia chunnt (φιλíα philia ‚Liebi‘ und ἀδελφός adelphos ‚Brueder‘). D Skäiläin vo dr New-Jersey-Site vom Delaware River (2009) D Innestadt D Börse vo Philadelphia, die eltist in Amerika Philadelphia City Hall D Vordersite vom Betsy Ross House (2009) S National Constitution Center S Mellon Bank Center
E Bundesstaat in de Veräinigte Staate vo Amerika, churz au US-Bundesstaat (änglisch U.S. state), isch e Gliidstaat. Si si das, was ir Schwiz d Kantön und z Dütschland d Länder si, hei aber vil mee Autonomii. Die Veräinigte Staate si e Bundesstaat, wo zur Zit 50 däilsuweräni Äinzelstaate het. Die erste drizää Bundesstaate si 1776 us de Drizää Kolonie entstande, wo d Verfassig vo de USA ratifiziert worde isch. Nöiji Bundesstaate si drzuechoo, wo sich d USA gege Weste erwiteret het, dur e Louisiana Purchase, wo d Republik Texas bidräte isch und wo Hawaii und Alaska in Bundesstaate umgwandlet worde si. Zämme mit em Bundesdistrikt und de Ussegebiet bilde d Bundesstaate s Staatsgebiet vo de Veräinigte Staate. Vier Staate – Kentucky, Massachusetts, Pennsylvania und Virginia – bezäichne sich formell as «Commonwealth», aber do drus entstöön käni witere Rächt oder Pflichte – im Gegesatz zu de Commonwealth-Territorie Puerto Rico und Nördligi Mariane. Jörg Annaheim: Die Gliedstaaten im amerikanischen Bundesstaat. Institutionen und Prozesse gliedstaatlicher Interessenwahrung in den Vereinigten Staaten von Amerika. Duncker und Humblot, Berlin 1992, ISBN 3-428-07441-6. Daniel Elazar: American Federalism. A View from the States. 3. Auflage. Harper & Row, Nöi York 1984, ISBN 0-06-041884-2. Christoph M. Haas: Die Regierungssysteme
Pennsylvania (ängl. Ussprooch ˌpɛnsɪlˈveɪ̯nɪə̯(info), dütsch au Pennsylvanie) isch e Bundesstaat im Oste vo de Veräinigte Staate vo Amerika, wo vom von William Penn gründet worde isch, und isch äine vo de drizää Gründerstaate. Dr offiziell Naame isch Commonwealth of Pennsylvania („Gmäinwääse vo Pennsylvanie“). Zämme mit Nöi York und New Jersey wird Pennsylvania zu de Middelatlantikstaate zelt. Dr Naame bedütet wörtlig „Im Penn sis Waldland“ (lat. silva „Wald“). Pennsylvania het dr Binaame „Keystone State“ (Schlussstäi-Staat, noch em zentrale käilförmige Stäi in dr Middi vom ene Booge). Pennsylvania gränzt im Oste an New Jersey, im Südoste an Delaware, im Süde an Maryland, im Südweste an West Virginia, im Weste an Ohio und im Norde an Nöi York und dr Eriesee. Dr Bundesstaat isch vo Norde uf Süde 274 km bräit und vo Oste uf Weste 455 km lang. D Flechi isch 119'283 km²; doodrvo si 116'075 km² Landflechi; 3'208 km² si Gwässeroberflechene, vo dene entfalle uf en Eriesee 1'940 km². Im Ganze isch Pennsylvania e bitz gröösser as Bulgarie. Dr höggst Punkt isch uf 979 Meter über em Meerspiegel uf em Mount Davis, wo noch sim Äigetümer benennt worde isch, eme Leerer, wo uf dr Site vo dr Union an dr Schlacht
As Kupple (vo lateinisch cupula „chliini Donne“) oder Dom bezäichnet mä en oobere Däil vom ene Ruum, wo d Form von ere Halbchuugele oder Glogge het. Kupple si mäistens us Stäi, Ziegel, Beton, Holz oder verschidnige Metall baut. Die äigentligi Kupple isch d Decki, wo dr Raum undedraa, wo zum Däil oder ganz voMuure umschlosse isch, frei überdeckt. Kupple si e bsundrigi Form vom Gwölb, hai nume äi Schäitelpunkt und iire Grundriss, wo kräisförmig, owal oder vileggig cha si, dient in sim ganze Umfang as Widerlager. Kupple, wo kontinuierlig krümmt si, wärde vo de Ääscheniöör zu de dobblet krümmte Schale zelt, segmentierti Kupple zu de Faltwärk. Solang nume dradizionelli Baumaterial wie Ziegel und Stäi verwändet worde si, isch d Gröössi vo de Kupple beschränkt bliibe. Bis in s 20. Joorhundert isch eso s Pantheon z Rom us em Joor 125 n. d. Z. mit 43,3 Meter Durchmässer dr grösst Kuppelbau bliibe. Wo denn dr Staalbeton iigfüert worde isch und spööter dr Richard Buckminster Fuller die geodätischi Kupple erfunde het, si gröösseri Bauwärk mööglig worde. So isch dr grösst Kuppelbau hüte mit eme Durchmässer vo 207 Meter dr Superdome z New Orleans. Oscar Schneider: Kampf um die Kuppel. Baukunst in der
Dom cha si: e Kupple in dr Archidektur e wichdigi Chille en Ethnii im Nooche Oste, wo Domari schwätzt e niidrigi Kaste vo Hindus in Westbengale dr Naame vom ene Bärg in de Walliser Alpe Dom isch dr Familiename vo dene Persone: Arthur Dom, e niiderländisch-dütsche Döffrennfaarer Jeanny Dom (* 1954), e luxeburgischi Dischdennisspiilere und -funkzionärin Michael Dom, e Lüriker us Papua-Nöiguinea
New Orleans (ˈnjuː ˈɔrliənz oder ˈnuː ɔrˈliːnz, lokal au: ˈnɔrlənz) het 343'829 Iiwooner (2010) und isch die grössti Stadt im Bundesstaat Louisiana in de Veräinigte Staate. Si isch en Industriizentrum mit eme bedütende Haafe am Mississippi. D Stadt isch bekannt für iiri lokali kreolischi Chuchi und iiri historischi Altstadt (French Quarter), wo s e Hufe Geböid im spanische und französische Kolonialstil het. New Orleans gältet as d „Wiege vom Dschääs“. In d Noochrichte isch New Orleans 2005 cho, wo dr Hurrikan Katrina und d Überschwemmige, won er usglööst het, groossi Däil vo dr Stadt verwüestet häi und alli Iiwooner häi müesse ewakuiert wärde. Im Raame vom Widerufbau het d Stadt beschlosse, d Sozialwoonigsgebiet, wo vor dr Katastroofe vili Schwärzi gläbt häi, ufzgee. No vor 2005 häi e Hufe Lüt d Stadt verloo, vilmol wäge Brobleem mit dr Armuet, noch em Hurrikan si denn vili gar nüm zrugchoo und im Joor 2010 het New Orleans öbbe e Viertel weniger Iiwooner gha as vor de Überschwemmige. Jerroldyn Hoffmann, Roland Hoffmann: Im Auge des Orkans – Wie der Hurrikan von New Orleans uns heimatlos machte. Lübbe Verlag, 2006, ISBN 3-404-61595-6. Christian Jakob, Friedrich Schorb: Soziale Säuberung. Wie sich New Orleans seiner Unterschicht entledigt.
E Provinz (vo lateinisch provincia) isch e Wort, wo uf d Verwaltigsterminologii vom antike Rom zruckgoot und hit verschiideni adminischtrativ-territoriali Ainhaite sowool im staatliche als au im kirchliche Berich maint. I der antike Stadt Rom isch e Provinz ursprünglich e Dail vo der Stadtverwaltig gsi. Wo d Römer denn anderi Gebiet eroberet hend, isch für die üssere Verwaltigsberiich au s Wort provincia bruucht worde. D Gliderig vo de römische Provinze het immer wider gänderet. Im staatlich-bolitische Berich maint s Wort – bzw. d entsprechend Form vo de jewiilige Landssprooch, wu uf latinisch Provincia zruckgoot – Verwaltigs- oder Selbschtverwaltigsainhaite oder Gliidstaate vo zaalriche Staate. In de Vergongehait ischs s Wort in de folgende naizitliche Stoote für derartige Strukture verwendet worre: Provinz in Preuße: Derte isch d Provinz d häckschti territoriali Verwaltigsgliiderung owerhalb vo de Regiirigsbzirk un de Krais gsi. D Provinzverwaltige sin vo de Owerpräsidente glaitet worre un hän mit de Provinziallanddaag iwer e zerscht ständischi, speeter parlamentarisch-demokratischi Selbschtverwaltig verfiegt. Ussadäm wärre vilmol d inhaimische Bezaichnunge vo historische Verwaltigs- oder Selbschtverwaltigsainhaite vo de folgende Stooten als ‚Provinz‘ iwersetzt: d Gliiderung im Kaiserrich Abessinie vo 1941 bis 1963 Επαρχία, Eparchía in Griicheland bis zu de griechische Gmaindsreform vo 1997 国 kuni (aig.
As Codex Hammurapi (au Kodex bzw. Hammurabi und Ḫammurapi) bezäichnet mä e Sammlig vo Rächtssprüch us em 18. Joorhundert v. d. Z. Si gältet as äins vo de wichdigste und bekanntiste literarische Wärk us em antike Mesopotamie und isch e bedütendi Kwelle vo überliiferete Rächtsornige in Käilschrift. Dr Teggst goot uf e Hammurapi zrugg, dr säggst Köönig vu dr 1. babylonische Dünastii. Er isch uf ere 2,25 m hooche Dioritstele, wo fast komplett erhalte isch überliiferet, und uf meerere Bruchstück vo Basaltstele und uf mee as 30 Abschrifte uf Doondaafele us em zwäite und erste Joorduusig v. d. Z. Au d Dioritstele sälber wird vilmol as „Codex Hammurapi“ bezäichnet. Si isch hüte im Louvre z Bariis usgstellt und isch, wie au d Bruchstück vo de Basaltstele, vo französische Archeologe in Susa gfunde worde, wo aane si im 12. Joorhundert v. d. Z. us Babylonie verschleppt worde isch. Dank dere guete Kwellelaag isch dr Teggst hüt vollständig bekannt. Dr Teggst bestoot us öbbe 8000 Wörder, wo uf dr erhaltene Stele in 51 Kolumne mit je öbbe 80 Ziile in dr altbabylonische Monumental-Käilschrift ufgschriibe si. Mä chann en in drei Abschnitt iidäile: e Prolog vo öbbe 300 Ziile, wo die göttligi Legitimazioon
E Durm isch e Bauwärk, wo mäistens seer vil hööcher isch as bräit oder lang, und wo mä dinne cha umelaufe. Dürm si vilmol stedtebauligi Dominante in ere Siidlig (in eme Dorf, ere Stadt etc.) oder uuffelligi «Landmarke» in dr Landschaft. E Durm cha für sich elläi stoo so wie öpe bi de Lüüchtdürm, oder den sind si e Däil vom ene gröössere Bauwärk wie z. B. e Chilledurm, e Gloggedurm und es Minarett und au d Dürm as Däil von ere Burg oder von ere Stadtmuure. Dürm chönne us de verschiidenste Material baut wärde. Wit verbräitet si Baumaterial, wo au sust im Bauwääse üüblig si: Ziegel, Holz, Metall, Stäi, Staal oder Beton. Wie hooch e Durm baut wird, hängt mäistens vo sinere Funkzioon ab. Äini vo de wichdigste von dene isch, ass mä wit in d Umgääbig cha luege oder vo witem cha gsee wärde. Bischbil si Ussichtsdürm und Wachdürm, und Chilledürm und Minarett, wo no dr zuesätzlig ‚Vordäil‘ häi, ass dr Lärm, wo uf em Durm gmacht wird, witer äwäg cha ghöört wärde. Bi Wasserdürm sorgt d Hööchi vom Durm und d Gröössi vom Wasserreserwuar drfür, ass dr Wasserdruck in de Läitige usgliche blibt. Mänggisch feelt äifach dr
Dr schief Durm vo Pisa (italienisch Torre pendente di Pisa) isch woorschinlig s bekanntiste schefe Bauwärk uf dr Wält und s Woorzäiche vo dr Stadt Pisa z Italie. Dr Durm isch as e freistehende Gloggedurm (Campanile) für e Dom vo Pisa blant worde. Mä het dr Grundstäi am 9. August 1173 gläit, und 12 Joor spööter, wo mä bim dritte Stock aachoo isch, het sich dr Durm in Richdig Südoste afo näige. Druf het me 100 Joor lang nüm dra witergschafft. Die neggste vier Stöck het mä denn schreeg baut, um d Schieflaag uszgliiche. Mä het denn non emol e Pause gmacht, und d Gloggestube isch erst 1372 fertig worde. Der Grund wiso dr Durm in d Schieflaag cho isch, isch ass er uf Leem und Sand baut worden isch und sich dä Undergrund under em Gwicht vom Durm het afo verforme. Hüte wäiss mä, ass er am Rand von ere ehemoolige Insle stoot, diräkt näben eme antike Haafebecki, wo scho lang versandet gsi isch. Mä het e baar Mol brobiert, dr 55 Meter hoochi Durm z saniere, s letscht Mol in de 1990er Joor und het si Schieflaage vo fümfehalb Graad uf öbbe vier Grad chönne verchliinere. Oobe het
Erdeel isch e in de oware Erdkruscht inglagerts, hauptsächlich us Kohlewasserstoffe bstehends Stoffgmisch, wo bii Umwandlungsprozesse vo organische Stoffe entsteht. S als Rohstoff bii de Ferderung us Spichergstinne gwonnene un no net widdersch bhandelte Erdeel wird au als Roheel bzaichent. Obwool Erdeel scho in de Antik gnutzt worre isch, het d systematischi Erschliissung vum Rohstoff erscht in de zwaite Hälft vum 19. Joorhundert aagfange. In Ditschland hän d erschte Bohrunge 1856 un 1858 in Nordditschland stattgfunde. Bekannter sin d Bohrung noch Eel worre, wo de Edwin L. Drake am 27. Auguscht 1859 am Oil Creek in Titusville (Pennsylvania) durchgfiirt het. Erdeel isch e fossiler Energiidräger un diint zu de Erzeugung vo Elektrizität un als Driibstoff vo fascht alli Varkehrs- un Transportmittel. Wichtig isch Erdeel ussadäm in de chemische Induschtrii, s wird zu de Herstellung vo Kunschtschtoffen un andere Chemiiprodukte bneedigt. Wege dem riirt unter anderem d Bezaichnung „Schwarzes Gold“ wii au d Beditung vo zumaischt politisch bedingte Eelkrise fir d Weltwirtschaft. Ällai in de Joor vo 2000 bis 2009 sin weltwit rund 242 Milliarde Barrel – e Barrel entspricht ungfähr 159 Liter – geferdert worre. D IEA gibt fir s 1. Quartal 2015 e Daaverbruch vo 93,45 Millione Barrel an.
Roderick David Stewart, CBE (* 10. Januar 1945 in Highgate, London) isch e britischer Rock- un Pop-Sänger. Er keert mit määr als 100 Millione verkaufte Tontraajer zu de erfolgrichschte britische Sänger. In de 1960er un 1970er Joor het er in verschiideni Bands, wii "Jimmy Powell and the Five Dimensions", "Long John Baldrys Hoochie Coochie Men", "The Soul Agents", "Shotgun Express", "The Steampacket der Jeff Beck Group" un "The Faces a Small Faces" mitgschbiilt.1969 het er sin erschdes Soloalbum "An Old Raincoat Won’t Ever Let You Down" vereffentlicht. 1970 isch no scho s zwaite nomens "Gasoline Alley" komme un mit em dritte Album "Every Picture Tells a Story" het er vor allem waajem Liid "Maggie May" de Durchbruch gschofft. Anderi international bekannti Liider, wo in de Joor druf nuskomme sin, sin "Sailing" (1975), "Don't Ya Think I'm Sexy?" (1977), "Baby Jane" (1983) so wii "Downtown Train" un "Waltzing Matilda" gsin. Letschteri sin baidi vum Coverversione gsinn, wo mää Umsätz gmacht hän wii d Orginal vum Tom Waits. De letscht Welthit vum Rod Stewart isch de Soundtrack vum Film "Three Musqueteers" (1993) gsinn, wo er zamme mitm Bryan Adams un em Sting gmacht het. An Old Raincoat won't ever let you down
Affelterbach ischt a Gmoed em Landkroes Ludisburg en Bade-Wirttebärg. D Gmoed hot 4494 Eiwohner (Stand: 31. Dezember 2022). Affelterbach leit onder em Lemberg, rond vier Kilometer sideschtlich vo Marbach am Neckar. Vo dr Gmarkong send 67,8% Landwirtschaftsfleche, 11,6 % Wald, 19,9 % Sidlongsfleche ond 0,7 % sonschtiche Fleche. Zua Affelterbach gheret s gleichnamig Dorf Affalterbach, d Weiler Steinächle ond Wolfsölden ond s Gheft Birkachhof. Affelterbach ischt zom erschte Mol gnennt worda em Johr 972. Affelterbach hot sich mit dr Stadt Marbach ond dr Gmoede Bẽnnenge ond Erdmeschhouse zom Gmoedverwaltongsverband Marbach am Neckar zammagschlossa. Dr Schuldes vo Affelterbach ischt dr Steffen Döttinger. Ergäbnis vo de Landdagswahla seid 2006: 1 2006: WASG, seid 2011: Die Linke Dr Dialekt vo Affelterbach ghert zom Schwäbisch. Affelterbach ischt a Aufnahmeort vom Sprochatlas vo Nord-Bade-Wirttebärg gwea. Commons: Affalterbach – Sammlig vo Multimediadateie Affalterbach in der Beschreibung des Oberamts Marbach von 1866 im dütschsprochige Wikisource www.affalterbach.de Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Bundesamt: Bodenfläche nach Art der tatsächlichen Nutzung - Stichtag 31.12. - regionale Tiefe: Gemeinden, Samt-/Verbandsgemeinden (bis 2011) Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Normdate: GND: 4206201-9 | LCCN: n89121371 |
Bẽnnenge ischt a Gmoed em Landkroes Ludisburg en Bade-Wirttebärg. D Gmoed hot 6620 Eiwohner (Stand: 31. Dezember 2022). Bẽnnenge leit am Necker vis-à-vis vo dr Eimendong vo dr Murr. Vo dr Gmarkong send 54,0% Landwirtschaftsfleche, 1,4 % Wald, 32 % Sidlongsfleche ond 12,5 % sonschtiche Fleche. Zua Bẽnnenge gheret koene weitere Ortsdoel. Bẽnnenge ischt zom erschte Mol gnennt worda em Johr 779 als Bunninga Bẽnnenge hot sich mit dr Stadt Marbach ond dr Gmoede Affelterbach ond Erdmeschhouse zom Gmoedverwaltongsverband Marbach am Neckar zammagschlossa. Dr Schuldes vo Bẽnnenge ischt dr Klaus Warthon. Ergäbnis vo de Landdagswahla seid 2006: 1 2006: WASG, seid 2011: Die Linke Dr Dialekt vo Bẽnnenge ghert zom Schwäbisch. Commons: Benningen am Neckar – Sammlig vo Multimediadateie Benningen in der Beschreibung des Oberamts Ludwigsburg von 1859 im dütschsprochige Wikisource www.benningen.de Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Bundesamt: Bodenfläche nach Art der tatsächlichen Nutzung - Stichtag 31.12. - regionale Tiefe: Gemeinden, Samt-/Verbandsgemeinden (bis 2011) Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Normdate: GND: 4087183-6 | LCCN: n89121372 | VIAF: 158395017
Bẽngge ischt a Stadt em Landkroes Ludisburg en Bade-Wirttebärg. D Stadt hot 8381 Eiwohner (Stand: 31. Dezember 2022). Bẽngge leit am Rand vom Stromberg ond em Zabergäu. Vo dr Gmarkong send 60,5% Landwirtschaftsfleche, 21,7 % Wald, 16,8 % Sidlongsfleche ond 1 % sonschtiche Fleche. Zua Bẽngge gheret gheret d Stadtdoel Bẽngge, Hofen ond Hohenstein. Bẽngge ischt zom erschte Mol gnennt worda em Lorscher Codex em Johr 793. Bẽngge hot sich mit dr Gmoede Erlge ond Kirche zom Gmoedverwaltongsverband Bẽngge zammagschlossa. Dr Schuldes vo Bẽngge ischt dr Kornelius Bamberger. Ergäbnis vo de Landdagswahla seid 2006: 1 2006: WASG, seid 2011: Die Linke Dr Dialekt vo Bẽngge ghert zom schwäbisch-sidfränkische Ibergangsbiet. Bẽngge ischt a Aufnahmeort vom Sprochatlas vo Nord-Bade-Wirttebärg gwea. Commons: Bönnigheim – Sammlig vo Multimediadateie Bönnigheim in der Beschreibung des Oberamts Besigheim von 1853 im dütschsprochige Wikisource Hofen in der Beschreibung des Oberamts Besigheim von 1853 im dütschsprochige Wikisource Hohenstein in der Beschreibung des Oberamts Besigheim von 1853 im dütschsprochige Wikisource www.boennigheim.de Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Bundesamt: Bodenfläche nach Art der tatsächlichen Nutzung - Stichtag 31.12. - regionale Tiefe: Gemeinden, Samt-/Verbandsgemeinden (bis 2011) Statistisches Landesamt Baden-Württemberg: Landtagswahl (Memento vom 7.